CELEX: 62014CN0356
Language: et
Date: 2014-07-22 00:00:00
Title: Kohtuasi C-356/14: Eelotsusetaotlus, mille on esitanud Budapest Környéki Közigazgatási és Munkaügyi Bíróság (Ungari) 22. juulil 2014 – Hunland-Trade Mezőgazdasági Termelő és Kereskedelmi Kft. versus Mezőgazdasági és Vidékfejlesztési Hivatal Központi Szerve

22.9.2014   
            
            
               ET
            
            
               Euroopa Liidu Teataja
            
            
               C 329/7
            
         Eelotsusetaotlus, mille on esitanud Budapest Környéki Közigazgatási és Munkaügyi Bíróság (Ungari) 22. juulil 2014 – Hunland-Trade Mezőgazdasági Termelő és Kereskedelmi Kft. versus Mezőgazdasági és Vidékfejlesztési Hivatal Központi Szerve
   (Kohtuasi C-356/14)
   2014/C 329/09
   Kohtumenetluse keel: ungari
   
      Eelotsusetaotluse esitanud kohus
   
   Budapest Környéki Közigazgatási és Munkaügyi Bíróság
   
      Põhikohtuasja pooled
   
   
      Kaebaja: Hunland-Trade Mezőgazdasági Termelő és Kereskedelmi Kft.
   
      Vastustaja: Mezőgazdasági és Vidékfejlesztési Hivatal Központi Szerve
   
      Eelotsuse küsimused
   
   
               1.
            
            
               Kas ühenduse õiguse nõuete kohaselt loetakse tõupuhtaks aretusveist, kelle enda ja kelle vanemad ja vanavanemad liikmesriigi ametlik tõuaretusorganisatsioon on kandnud Holsteini-friisi tõuraamatusse, olenemata sellest, milline oli tema ülenejate vere geneetiline väärtus?
            
         
               2.
            
            
               Kas otsuse nr 2005/379/EÜ (1) viidatud sätteid tuleb tõlgendada selliselt, et need aretusloomad, kelle kohta on väljastatud põlvnemistunnistus ja selles esineb artikli 2 lõike 1 punktis a toodud lause, loetakse tõupuhasteks aretusloomadeks ja seega on nende ühendusesisese kaubanduse puhul õigus saada eksporditoetust?
            
         
               3.
            
            
               Kas eespool esitatut arvesse võttes on mõeldav, et olenemata sellest, et isendil on olemas liikmesriigi tõuaretusorganisatsiooni väljastatud põlvnemistunnistus ja selles on märgitud ka viidatud aadress, ei ole ettevõtjal antud isendi ühendusesisese kaubanduse puhul siiski õigust saada eksporditoetust, sest seda isendit ei loeta eespool toodud sisuga tunnistuse olemasolust hoolimata siiski tõupuhtaks aretusveiseks?
            
         
      (1)  Komisjoni 17. mai 2005. aasta otsus tõupuhaste aretusveiste, nende sperma, munarakkude ja embrüote põlvnemistunnistuste ja kõnealustele tunnistustele märgitavate andmete kohta (ELT L 125, lk 15).